32006R1067
L 194/3
JURNALUL OFÍCIAL AL UNIUNII EUROPENE
REGULAMENTUL (CE, EURATOM) NR. 1067/2006 AL CONSILIULUI
din 27 iunie 2006
de ajustare a coeficienților corectori aplicabili remunerațiilor și pensiilor funcționarilor și celorlalți agenți ai Comunităților Europene
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Protocolul privind privilegiile și imunitățile Comunităților Europene și, în special, articolul 13 al acestuia,
având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene, stabilite de Regulamentul (CEE, Euratom, CECO) nr. 259/68 al Consiliului (1), și, în special, articolele 63, 64, 65, 82 și anexele VII, XI și XIII la statutul menționat anterior, precum și articolul 20 alineatul (1), articolul 64 și articolul 92 din regimul menționat anterior,
având în vedere propunerea Comisiei,
întrucât:
(1)
În perioada iunie-decembrie 2005 în Lituania a avut loc o creștere importantă a costului vieții și, prin urmare, este necesar să se ajusteze coeficienții corectori care se aplică remunerațiilor funcționarilor și celorlalți agenți,
ADOPTĂ PREZENTUL REGULAMENT:
Articolul 1
Cu efect de la 1 ianuarie 2006, coeficientul corector aplicabil, în temeiul articolului 64 din statut, remunerațiilor funcționarilor și celorlalți agenți repartizați în țara menționată mai jos se stabilește după cum urmează:
-
Lituania 80,1.
Articolul 2
Prezentul regulament intră în vigoare în ziua următoare publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 27 iunie 2006.